32006R1016
L 183/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1016/2006 НА КОМИСИЯТА
от 4 юли 2006 година
за изменение на Регламент (ЕО) № 1615/2001 относно определяне на пазарните стандарти за пъпеши
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара за плодове и зеленчуци (1), и по-специално член 2, параграф 2 от него,
като има предвид, че:
(1)
Регламент (ЕО) № 1615/2001 на Комисията (2) определя пазарните стандарти за пъпеши, по-специално за маркировка.
(2)
За по-голяма яснота и за да се гарантира международна прозрачност, следва да се отчетат неотдавнашните изменения в стандарт FFV-23 относно търговията и търговския качествен контрол на пъпеши, създаден от Работната група за стандартизация на бързоразвалящи се продукти и развитие на качеството към Икономическата комисия на ООН за Европа (ИКЕ/ООН).
(3)
Пъпешите се идентифицират и търгуват на основата на търговски вид. Основните търговски видове са изброени в брошура, публикувана от Организацията за икономическо сътрудничество и развитие (ОИСР), с която се излагат основните търговски видове пъпеши, заедно с коментари и илюстрации. Целта на брошурата е да улесни общото тълкуване на действащия стандарт, и по-специално стандарт FFV-23, на който се основава Регламент (ЕО) № 1615/2001.
(4)
Регламент (ЕО) № 1615/2001 следва съответно да се измени.
(5)
Мерките, предвидени в настоящия регламент, са в съответствие със становището на Управителния комитет за пресни плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 1615/2001 се изменя в съответствие с приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 юли 2006 година.